L 282/558
FI
Euroopan unionin virallinen lehti
31.10.2022
2.
Jollei tämän jakson 1 huomautuksesta, 84 ryhmän 1 huomautuksesta ja 85 ryhmän 1 huomautuksesta muuta johdu, koneiden osat (lukuun ottamatta nimikkeen 8484, 8544, 8545, 8546 tai 8547 tavaroiden osia) luokitellaan seuraavien sääntöjen mukaisesti: a) osat, jotka ovat jonkin 84 tai 85 ryhmän nimikkeen (lukuun ottamatta nimikkeitä 8409, 8431, 8448, 8466, 8473, 8487, 8503, 8522, 8529, 8538 ja 8548) tavaroita, luokitellaan aina kukin omaan nimikkeeseensä; b) muut osat, jos ne soveltuvat käytettäviksi yksinomaan tai pääasiallisesti tietyssä koneessa tai useammassa saman nimikkeen koneessa (myös nimikkeen 8479 tai 8543 koneessa), luokitellaan samaan nimikkeeseen kuin mainittu kone tai mainitut koneet tai, soveltuvin osin, nimikkeeseen 8409, 8431, 8448, 8466, 8473, 8503, 8522, 8529 tai 8538.
Kuitenkin osat, jotka soveltuvat käytettäviksi pääasiallisesti nimikkeen 8517 ja nimikkeiden 8525–8528 laitteissa, luokitellaan nimikkeeseen 8517, ja osat, jotka soveltuvat käytettäviksi yksinomaan tai pääasiallisesti nimikkeen 8524 laitteissa, luokitellaan nimikkeeseen 8529; c) kaikki muut osat luokitellaan nimikkeeseen 8409, 8431, 8448, 8466, 8473, 8503, 8522, 8529 tai 8538 soveltuvin osin, tai muussa tapauksessa nimikkeeseen 8487 tai 8548. 3.
Jollei toisin määrätä, yhdistelmäkoneet, joissa on kaksi tai useampia yhdeksi kokonaisuudeksi asennettuja koneita, ja muut koneet, jotka on tarkoitettu suorittamaan kahta tai useampaa toisiaan täydentävää tai vaihtoehtoista toimintoa, luokitellaan yhdistelmän pääasiallisen toiminnon suorittavan osan tai koneen mukaisesti. 4.
Jos kone (myös koneiden yhdistelmä) koostuu erillisistä (joko erillään sijaitsevista tai toisiinsa putkijohdoilla, voimansiirtolaitteilla, sähkökaapeleilla tai muilla laitteilla yhdistetyistä) osalaitteista, jotka on tarkoitettu yhdessä suorittamaan selvästi määriteltyä, jonkun 84 tai 85 ryhmän nimikkeen kattamaa toimintaa, kokonaisuus luokitellaan tuon toiminnan mukaan määräytyvään nimikkeeseen. 5.
Näissä huomautuksissa tarkoitetaan ilmaisulla ”kone” mitä tahansa 84 tai 85 ryhmän nimikkeissä tarkoitettua konetta, laitetta tai laitteistoa. 6.
A) Ilmaisulla "sähkö- ja elektroniikkajätteet ja -romu" tarkoitetaan kaikkialla nimikkeistössä sähkö- ja elektronisia rakenneyh­ distelmiä, painettuja piirilevyjä sekä sähkö- tai elektroniikkatavaroita; a) jotka on tehty käyttökelvottomiksi niiden alkuperäiseen tarkoitukseen rikkomalla, leikkaamalla tai muilla menetelmillä ja joiden korjaaminen, kunnostus tai entistäminen niiden alkuperäiseen tarkoitukseen soveltuviksi ei ole taloudellisesti kannattavaa; ja b) jotka on pakattu tai lähetetty tavalla, jonka tarkoituksena ei ole suojata yksittäisiä tavaroita vahingoittumiselta kuljetuksen, lastauksen tai purkamisen aikana.
B) Sähkö- ja elektroniikkajätteiden ja -romun sekä muiden jätteiden ja romun sekalähetykset luokitellaan nimikkeeseen 8549.
C) Tähän jaksoon ei kuulu 38 ryhmän 4 huomautuksessa määritelty yhdyskuntajäte.
Lisähuomautuksia 1.
Koneiden kokoamiseen tai huoltoon tarvittavat työkalut luokitellaan samaan nimikkeeseen kuin koneet, jos ne esitetään tullille yhdessä.
Samaa sääntöä sovelletaan myös koneiden kanssa tullille esitettyihin vaihdettaviin työkaluihin, jos ne ovat koneiden tavanomaisen varustuksen osia ja jos ne myydään tavallisesti yhdessä. 2.
Tullilaitoksen vaatimuksesta tavaranhaltijan on tullausilmoituksensa tueksi esitettävä kuvallinen asiakirja (esim. käyttöohjeet, esite, luettelon sivu, valokuva), jossa esitetään koneeseen sovellettava tavaran kuvaus, sen käyttö ja olennaiset ominaisuudet sekä kokoamattoman tai osiinsa puretun koneen osalta kokoamisohjeet ja luettelo eri pakkauksien sisällöstä. 3.
Edellä nimikkeistön 2 yleisen tulkintasäännön a alakohdan määräyksiä sovelletaan tavaranhaltijan pyynnöstä sekä, jollei toimivaltaisten viranomaisten määräämistä edellytyksistä muuta johdu, myös eri tavaralähetyksissä maahan tuotaviin koneisiin.